Spotprenttekenaar gee Eskom R25 miljoen rekeningFoto: GCIS ŉ Spotprenttekenaar sê Eskom skuld hom R25 miljoen en dreig om kriminele aanklagte teen die kragreus se base aanhangig te maak indien hulle nie opdok nie. City Press berig dat Mvuyisi Wilber Mfebe beweer dat Eskom sy strokiesprentreeks gesteel het vir ‘n nasionale veldtog genaamd Wiseman. Mfebe het die afgelope tien jaar by verskeie regeringsdepartemente aangeklop in ŉ poging om die dispuut op te los. Ayanda Noah, ŉ uitvoerende hoof van Eskom, het Mfebe later vir ŉ faktuur gevra. “Ons ondersoek kon nie vasstel dat jy die eienaar van die idee is nie,” het Noah egter laat in ŉ brief aan Mfebe geskryf. “Ons sal wel ŉ bedrag betaal wat ons dink is regverdig…” Nadat Mfebe met ŉ regsverteenwoordiger gekonsulteer het, het hy vir Eskom ŉ faktuur van R25 miljoen gestuur vir die uitgebreide gebruik van sy konsep wat in koerante, op radio en televisie verskyn het. Die openbare beskermer ondersoek intussen ook die saak. Lees meer hier.